650 
finem Augusti 1907 lectum una cum exemplis fungilli eiusdem ge¬ 
neris: Sphaerosomatis echinulati Seaver. 
Species haec propter sporidia echinulata Sphaerosomati echinulcito 
Seaver proxima est; reliquae species generis Sphaerosoma Klotzsch 
sporidia non echinulata habent. A Sphaerosomate echinulcito Seav. 
species nostra differt fabrica coloreque ascomatum, ascis cylindraceis 
( Sph. echinulati asci subclavati sunt), sporidiis minoribus, echinulis 
brevioribus, paraphysibus brevioribus et tenuioribus, guttulatis, pe- 
riphysibus. Duae sunt itaque generis Sphaerosoma species sporis 
echinulatis: Sph. echinulatum Seaver et Sph. Janczewskianum n. Spo¬ 
ridia non echinulata sed verrucosa vel reticulato-echinata habent: 
Sphaerosoma ostiolatum Tui., Sph. fragile Hesse, Sph. fuscescens 
Klotzsch; Sph. fuscescentis ascomata maiora sunt, Sph. fragilis ma¬ 
iora et excavata, Sph. ostiolati maiora et excavata et ostiolata. Tres 
sunt species ascomatibus solidis: Sph. fuscescens, Sph. echinulatum, 
Sph. Janczewskianum ; ascomata excavata Sph. fragile et Sph. ostio¬ 
latum habent. 
Speciem hanc novam Praeceptori nostro dedicamus. 
Lachnea Chelchowskiana n. sp. 
Ascomata sessilia, dispersa vel gregaria, 5 — 6 mm lata, inter¬ 
dum per paria inter se coniuncta et gemellis similia, superficie hy- 
menii brunneo - lutea, pilis brunneo - luteis, septatis, 240 p longis, 
4 — 6 p latis circumdata, ascis cylindraceis obtusis, octosporis, 
130—160 p longis, 12—14 p latis, jodo non coerulescentibus, pa¬ 
raphysibus filiformibus, hyalinis, 2—3 p crassis, sporidiis ellipticis, 
hyalinis, 16 — 18 p longis, 8 —12 p latis. 
Habitat in terra argillacea ad Raci^zek prope Ciechocinek (Po¬ 
lonia); exeunte Augusto 1907 lecta. 
Species haec a Lachnea cinerella Rehm, cui proxima est, differt 
ascomatibus maioribus, ascis minoribus, pilis longioribus sed minus 
crassis, colore hymenii atque excipuli. 
Memoriae mycologi Polonici Stanislai Chelchowskii dedicatur. 
Cubonia Niepolomicensis n. sp. 
Fungillus argenteo-albus, 0'5 — 1 mm latus, strato pseudoparen- 
chymatico, ascis cylindraceis, octosporis, 140—180 p longis, 24 p 
latis, paraphysibus filiformibus longioribus, sporidiis perfecte sphaeri¬ 
cis, 12—15 p diametro aequantibus, hyalinis, dein paululo liliaceis, 
verrucosis. 
